รัฐบาลไทย-ข่าวทำเนียบรัฐบาล-รมว.พม. มอบเกียรติบัตรและเข็มเชิดชูเกียรติแก่ข้าราชการพลเรือนดีเด่น ปี 2562 ย้ำให้ทำงานเพื่อประโยชน์ของชาติและประชาชนทุกคนเป็นสำคัญ
วันอังคารที่ 31 มีนาคม 2563
รมว.พม. มอบเกียรติบัตรและเข็มเชิดชูเกียรติแก่ข้าราชการพลเรือนดีเด่น ปี 2562 ย้ําให้ทํางานเพื่อประโยชน์ของชาติและประชาชนทุกคนเป็นสําคัญ
รมว.พม. มอบเกียรติบัตรและเข็มเชิดชูเกียรติแก่ข้าราชการพลเรือนดีเด่น ปี 2562 ย้ําให้ทํางานเพื่อประโยชน์ของชาติและประชาชนทุกคนเป็นสําคัญ
วันนี้ (31 มี.ค. 63) เวลา 13.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) มอบเกียรติบัตรและเข็มเชิดชูเกียรติแก่ข้าราชการพลเรือนดีเด่นของกระทรวงการพัฒนาสังคมและความมั่นคงของมนุษย์ (พม.) ประจําปี พ.ศ. 2562 เนื่องในวันข้าราชการพลเรือนประจําปี 2563 โดยมีคณะผู้บริหารกระทรวง พม. เข้าร่วม ณ ห้องประชุมชั้น 8 กระทรวง พม. สะพานขาว ถนนกรุงเกษม กรุงเทพฯ
นายจุติ กล่าวว่า เนื่องด้วยวันข้าราชการพลเรือน ตรงกับวันที่ 1 เมษายน ของทุกปี สืบเนื่องจากพระราชบัญญัติระเบียบข้าราชการพลเรือน พ.ศ. 2471 มีผลใช้บังคับในวันที่ 1 เมษายน พ.ศ. 2471 และได้มีการจัดงานวันข้าราชการพลเรือนครั้งแรกเมื่อวันที่ 1 เมษายน 2522 เพื่อให้ข้าราชการพลเรือนได้ตระหนักถึงคุณสมบัติของข้าราชการที่มีเกียรติ หน้าที่ความสามัคคี และความซื่อสัตย์ รวมทั้งเผยแพร่เกียรติคุณข้าราชการพลเรือนดีเด่น สําหรับปี 2563 ทางรัฐบาลไม่มีการจัดงานวันข้าราชการพลเรือน เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 หรือ โควิด-19 หากมอบหมายให้แต่ละกระทรวงเป็นผู้มอบเกียรติบัตรและเข็มเชิดชูเกียรติแก่ข้าราชการพลเรือนดีเด่น
นายจุติ กล่าวต่อไปว่า สําหรับกระทรวง พม. มีการพิจารณาคัดเลือกข้าราชการพลเรือนดีเด่น ประจําปี 2562 รวมทั้งหมด 9 คน (เข้ารับเกียรติบัตรและเข็มเชิดชูเกียรติในวันนี้ จํานวน 7 คน) ประกอบด้วย 1) สํานักงานปลัดกระทรวง พม. จํานวน 1 คน ได้แก่ นายไพบูลย์ นาคเจือ ตําแหน่ง นักพัฒนาสังคมชํานาญการพิเศษ สํานักงานส่งเสริมและสนับสนุนวิชาการ2 จังหวัดชลบุรี 2) กรมพัฒนาสังคมและสวัสดิการ (พส.) จํานวน 2 คน ได้แก่ นายสุวิชชา วงศ์ไสลย์ ตําแหน่ง นักพัฒนาสังคมชํานาญการพิเศษ สํานักงานเลขานุการกรม และนางสาวญาตา ระตีพูน ตําแหน่ง นักสังคมสงเคราะห์ชํานาญการ กองยุทธศาสตร์และแผนงาน 3) กรมกิจการสตรีและสถาบันครอบครัว (สค.) จํานวน 2 คน ได้แก่ นางสาวธิดา พงษ์เจริญชัย ตําแหน่ง นักพัฒนาสังคมชํานาญการกองส่งเสริมความเสมอภาคระหว่างเพศ และนางสาวอภิญญา เจริญฉ่ํา ตําแหน่ง นักวิเคราะห์นโยบายและแผนชํานาญการกองยุทธศาสตร์และแผนงาน 4) กรมกิจการเด็กและเยาวชน (ดย.) จํานวน 1 คน ได้แก่ นางนัทธมน กิจดํารงกุล ตําแหน่ง หัวหน้าบ้านพักเด็กและครอบครัวจังหวัดจันทบุรี 5) กรมส่งเสริมและพัฒนาคุณภาพชีวิตคนพิการ (พก.) จํานวน 2 คน ได้แก่ นางณฐอร อินทร์ดีศรี ตําแหน่ง ผู้เชี่ยวชาญด้านการส่งเสริมและพัฒนาคุณภาพชีวิตคนพิการ กองคุ้มครองสวัสดิภาพและพัฒนาคนพิการ และนางวิจิตตรา เซ็มมุกดา ตําแหน่ง นักกายภาพบําบัดชํานาญการกองคุ้มครองสวัสดิภาพและพัฒนาคนพิการ และ 6) กรมกิจการผู้สูงอายุ (ผส.) จํานวน 1 คน ได้แก่ นางภาวนา ละมุล ตําแหน่ง เจ้าพนักงานพัฒนาสังคมชํานาญงาน กองส่งเสริมสวัสดิการและคุ้มครองสิทธิผู้สูงอายุ
นายจุติ กล่าวเพิ่มเติมว่า ตนขอแสดงความยินดีกับข้าราชการกระทรวง พม. ทุกคนที่ได้รับคัดเลือกเป็นข้าราชการพลเรือนดีเด่น ประจําปี พ.ศ. 2562 อย่างไรก็ตาม อาชีพข้าราชการนั้น ถือเป็นงานที่มีเกียรติสูง เป็นอาชีพที่ทุกคนให้การยอมรับและเคารพนับถือ ดังนั้นข้าราชการพลเรือนจึงต้องปฏิบัติหน้าที่ ปฏิบัติตนให้เป็นแบบอย่างแห่งความดีงามในทุกๆ ด้าน และเป็นตัวอย่างที่ดีสําหรับคนทั่วไป โดยต้องตระหนักถึงเกียรติ ศักดิ์ศรี และหน้าที่ของการเป็นข้าราชการพลเรือนที่ดี ด้วยการประพฤติและปฏิบัติตนอยู่ในหลักแห่งคุณธรรมจริยธรรมของข้าราชการ ขยันหมั่นเพียร ซื่อสัตย์ สุจริต เสียสละ อดทน และ ยึดมั่นในความถูกต้องเที่ยงธรรม ปฏิบัติหน้าที่อย่างเต็มกําลังความสามารถ มีการปรับเปลี่ยนกระบวนทัศน์และวิธีการทํางานที่สอดคล้องกับ สถานการณ์และมุ่งประโยชน์ส่วนรวมอยู่เสมอ ทั้งนี้ ขอให้ทุกคนตระหนักถึงภาระหน้าที่ของข้าราชการ รักษาชื่อเสียงเกียรติคุณและคุณงามความดีนี้ไว้ เพื่อให้เป็นแบบอย่างและความสําเร็จในชีวิตราชการเพื่อประโยชน์ของชาติและประชาชนทุกคนต่อไป